รักกันแล้ว
ในงานประชุุมผู้จัดการสาขาของ ธ.ก.ส.จากทั่วประเทศเมื่อสัปดาห์ก่อน บรรยากาศชื่นมื่น เพราะได้เชิญ สมคิด จาตุศรีพิทักษ์ รองนายกฯ มาขึ้นมอบนโยบายและทิศทางการทำงานของ ธ.ก.ส. ในปีบัญชี 2559
11 เม.ย. 2559

ในงานประชุุมผู้จัดการสาขาของ ธ.ก.ส.จากทั่วประเทศเมื่อสัปดาห์ก่อน บรรยากาศชื่นมื่น เพราะได้เชิญ สมคิด จาตุศรีพิทักษ์ รองนายกฯ มาขึ้นมอบนโยบายและทิศทางการทำงานของ ธ.ก.ส. ในปีบัญชี 2559 
ก่อนขึ้นเวทีมีให้เดินตรวจเยี่ยมตามบูธเกษตรกร งานนี้สมคิดจับผ้าขาวม้ามาคาดพุง เดินชมสินค้าและผลิตภัณฑ์แปรรูปทางการเกษตร ซึ่งคาดว่าน่าจะชอบใจจริงๆ เพราะเดินดูสินค้าทุกบูธอยู่นาน จนเลยกำหนดเวลาไปเกินครึ่งค่อนชั่วโมง พอขึ้นเวทีก็ยังออกปากชมว่าสินค้าคนไทยคุณภาพไม่แพ้โอท็อปของญี่ปุ่น ขอบใจที่ ธ.ก.ส.มีส่วนช่วยผลักดันเรื่องการแปรรูปสินค้าเกษตร
นอกจากนี้ ยังมอบภารกิจสำคัญให้ ธ.ก.ส.เป็นผู้นำปรับโครงสร้างภาคเกษตร โดยไม่ทำหน้าที่แค่เป็นแบงก์ที่ปล่อยกู้ แต่ต้องเป็นพี่เลี้ยงเกษตรกรลูกค้ากว่า 20 ล้านรายด้วย จึงอยากให้กำลังใจคน ธ.ก.ส.ให้ช่วยกันพลิกฟื้นภาคเกษตรของไทย อวยกันขนาดนี้แสดงว่ารักกันแล้วสิเนอะ